बैठक में एसडीएम कुमार ने कहा कि प्रत्याशी झंडा, बैनर-पोस्टर किसी भी सार्वजनिक स्थल पर नहीं लगा सकेगा। यदि किसी ने चुनाव आचार संहिता का उल्लंघन करने की कोशिश की तो उसकी उम्मीदवारी रद कर उसके खिलाफ उचित कार्रवाई की जाएगी। अध्यक्ष पद के उम्मीदवार एक लाख व सदस्य पद के लिए बीस हजार रुपए की धनराशि खर्च कर सकते हैं। क्षेत्राधिकारी बसंत कुमार ने कहा कि सभी को चुनाव आचार संहिता का पालन करना होगा। निष्पक्ष चुनाव कराने में पुलिस का सहयोग करेें। किसी भी अराजकतत्व को बख्शा नहीं जाएगा। थानाध्यक्ष सिकंदर खन ने कहा कि निष्पक्ष एवं शांतिपूर्ण चुनाव कराने के लिए पुलिस का कस्बावासियों को सहयोग करना होगा। बैठक में मूलचंद्र बुधौलिया, कदीर बक्श, जीतू सिंह, प्रदीप त्रिपाठी राजेश, किशोरी देवी, मीरा देवी, सतीश अहिरवार, घासीराम धोबी, रामपाल सिंह, जगदीश प्रसाद, अशोक कुमार आदि मौजूद रहे।